USAs udenrigsminister John Kerry siger, at USA har ophævet de atomrelaterede sanktioner mod Iran.

- Jeg bekræfter hermed, at Det Internationale Atomenergiagentur har verificeret, at Iran fuldt ud har implementeret de påkrævede forpligtelser. USA's sanktionsrelaterede forpligtelser er nu i kraft, siger Kerry.

Samtidigt siger EU's udenrigspolitiske chef, Federica Mogherini, siger, at også EU's atomrelaterede sanktioner mod Iran er ophævet.

De nødvendige direktiver og retningslinjer for at ophæve dem er udsendt, siger hun.

Læs også : Atomenergiagentur: Iran har opfyldt krav i atomaftale

Ophævelsen af sanktionerne mod landet kommer kort efter, at Det Internationale Atomenergiagentur (IAEA) har udsendt en erklæring om, at Iran har opfyldt kravene i atomaftalen.

Det er den aftale, som Iran og de fem stormagter i FN's Sikkerhedsråd plus Tyskland indgik i juli i fjor om det iranske atomprogram.

Aftalen sikrer, at der er international kontrol med atomprogrammet, sådan at Iran ikke udvikler atomvåben. Iran har hele tiden sagt, at programmet kun har fredelige formål.

De fem medlemmer af Sikkerhedsrådet er USA, Rusland, Kina, Storbritannien og Frankrig.